เงินบาทปิด 30.77/79  บาท
ธนาคารซีไอเอ็มบี ไทย รายงาน เงินบาทปิด 30.77/79 ทรงตัวจากช่วงเช้า ตลาดรอดูตัวเลขเศรษฐกิจสหรัฐฯ
23 มี.ค. 2555

ธนาคารซีไอเอ็มบี ไทย รายงาน เงินบาทปิด 30.77/79 ทรงตัวจากช่วงเช้า ตลาดรอดูตัวเลขเศรษฐกิจสหรัฐฯ
นักบริหารเงินจากธนาคารซีไอเอ็มบี ไทย เปิดเผยว่า วันนี้เงินบาทปิดตลาดที่ระดับ 30.77/79 บาท/ดอลลาร์ ค่อนข้างทรงตัวจากช่วงเปิดตลาดเมื่อเช้านี้ที่ระดับ 30.76/78 บาท/ดอลลาร์ แม้ว่าระหว่างวันจะมีการเคลื่อนไหวทดสอบระดับสูงสุดที่ 30.80/82 บาท/ดอลลาร์ และทดสอบระดับต่ำสุดที่ระดับ 30.76/78 บาท/ดอลลาร์คือเมื่อตอนเปิดตลาดภาคเช้า    
สำหรับความเคลื่อนไหวของค่าเงินสกุลหลักต่างประเทศที่สำคัญล่าสุด เงินเยนอยู่ที่ระดับ 82.62/64 เยน/ดอลลาร์ จากตอนเช้าที่เงินบาทอยู่ที่ระดับ 82.82/84 เยน/ดอลลาร์ ส่วนเงินยูโรอยู่ที่ระดับ 1.3258/3261 ดอลลาร์/ยูโร จากตอนเช้าที่อยู่ที่ระดับ 1.3197/3200 ดอลลาร์/ยูโร 
ด้านทิศทางเงินบาทในวันจันทร์ นักบริหารเงิน กล่าวว่า คงต้องรอดูตัวเลขยอดขายบ้านใหม่ของสหรัฐฯเดือน ก.พ.55 ที่จะประกาศในคืนนี้ก่อนว่าจะออกมาเป็นอย่างไร ดังนั้น จึงประเมินกรอบการเคลื่อนไหวของเงินบาทไว้กว้างๆ ระหว่าง 30.70-30.90 บาท/ดอลลาร์